
         NR. …………../……………
             Anunţ concurs pentru post contractual conform H.G. 1336/2022
A. Centrul de Cultură și Artă ”Tradiții Clujene”, instituţie  de cultură aflată în subordinea Consiliului Judeţean Cluj, cu sediul în municipiul Cluj-Napoca, Calea Dorobanţilor, nr. 104, etaj 6, aripa de Vest, organizează, în conformitate cu H.G. nr. 1336/08.11.2022, concurs pentru ocuparea următorului post vacant : 

1. Denumirea postului: Solist instrumentist IA la taragot, studii superioare de lungă durată, pe perioadă nedeterminată, program de 8 ore/zi, în cadrul Orchestrei Cununa Transilvană;
2. Nivelul postului: de execuție;

3. Grad  profesional:  IA;

4. Scopul principal al postului: Interpretează în manieră instrumentală, piese muzicale apartinand unor genuri diverse, adresate publicului. Interpretare alături de membrii  orchestrei profesioniste ”Cununa Transilvană” 
5. Numărul de posturi: 1.

B.  Documente solicitate candidaţilor pentru întocmirea dosarului de concurs se vor prezenta în original și copie xerox, conform art. 35 din H.G. 1336/2022 :

a) cerere înscriere la concurs adresată managerului C.C.A.T.C;

b) copia actului de identitate sau orice alt document care atestă identitatea, potrivit legii, aflate în termen de valabilitate;
c) curriculum vitae, model comun european;
d) copia certificatului de căsătorie sau a altui document prin care s-a realizat schimbarea de nume, după caz;

e) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

f) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

g) certificat de cazier judiciar sau, după caz, extrasul de pe cazierul judiciar;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

Dosarele de concurs se depun împreună cu originalele pentru conformitate la sediul Centrului de Cultură și Artă ”Tradiții Clujene”, din Cluj-Napoca , Calea Dorobanţilor nr. 104, etaj 6, aripa de Vest, Compartimentul Administrativ, telefon: 0775509823, persoană de contact: Stoica Ana Maria, e-mail: traditii@traditiiclujene.ro.
Termenul de depunere a dosarelor : 

22.10.2026-04.11.2026, în intervalul orar: 10.00 – 15.00, la sediul instituţiei.

C.  Condiţiile generale prevăzute de art. 15 din H.G. 1336/08.11.2022

Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 — Codul muncii, republicată, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările şi completările ulterioare și cerințele specifice prevăzute la art. 542 al(1) si (2) din OUG 57/2016 privind Codul Administrativ cu modificările si modificările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire  la  persoanele  care  au  comis  infracţiuni  sexuale,  de exploatare a unor persoane sau asupra minorilor, precum şi pentru  completarea  Legii  nr.  76/2008  privind  organizarea  şi funcţionarea Sistemului Naţional de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Condiţii specifice de participare la concurs:
1.Studii superioare de lungă durată, absolvite cu diplomă de licenţă,  în domeniu   fundamental științe umaniste și arte, ramura de științe arte, domeniul de studii muzică specializare  muzica, interpretare muzicală instrumentală, artele spectacolului muzical.
2.Cunoştinţe de operare pe calculator scriere partituri în programe specializate (finale/sibelius/musescore, ...etc);
3.Cunoștințe solide de interpretare la instrumente de suflat ( taragot). 
4. Abilităţi, calităţi şi aptitudini necesare: rigurozitate în interpretarea partiturilor, creativitate, prezență de spirit și capacitatea de a rezolva dificultățile muzicale apărute la repetiții sau spectacole, comunicarea viziunii muzicale și asigurarea coeziunii între muzicieni, comunicarea cu publicul, disponibilitate la program flexibil de lucru, capacitatea de asumare a responsabilitatilor, atenție distributivă, putere de expresivitate.
 5. O bună înțelegere a diferitelor stiluri muzicale, dovedite prin atestate, diplome, certificate….etc
6. Participarea la Festivaluri naționale de renume și internaționale în calitate de solist instrumentist constituie un punct esențial dovedite prin afișe, recenzi ziare, internet...etc.
7. Recomandări de la personalități în domeniul studiilor.

8. Experiență  într-o  orchestră sau solist instrumentist prezintă avantaj.
9.Vechime în specialitatea studiilor domeniul muzical : minim 6 ani 6 luni.
D.  Bibliografie şi tematică:
1. Regulamentul Intern al C.C.A.T.C. ;
2. Regulamentul de Organizare şi Funcţionare al C.C.A.T.C. ; 
3. Ordonanța nr. 21/2007 privind instituțiile publice de spectacole sau concerte.
5.Virgil Medan, ”160 melodi populare instrumentale , Cluj 1968;
6. Virgil Medan – Folclor muzical, Cântece de joc (1989, Editura Muzicală)
7. Dejeu Zamfir, ”Monografia Etnologică a Județului Cluj I, Zona dealurile Gilăului,Clujului și Dejului”, Editura Fundației pentru Studii Europene 2010;
8. Dejeu Zamfir, ”Monografia Etnologică a Județului Cluj II, Zona Huedin” Editura Fundației pentru Studii Europene 2010;

9. Dejeu Zamfir, ”Monografia Etnologică a Județului Cluj III, Zona Câmpiei Transilvaniei”, Editura Fundației pentru Studii Europene 2010
10. Gheorghe Oprea – Folclorul Muzical Românesc (2002, Editura Muzicală București)
E.  Calendarul de desfăşurare a concursului, respectiv data limită şi ora până la care se pot depune dosarele de concurs:

· termenul de depunere a dosarelor (10 zile lucrătoare de la afişare):
22.10.2026 - 04.11.2026, în intervalul orar 10:00 -15:00, la sediul instituţiei;

· selecţia dosarelor 09.11.2026, ora 10:00 și afișarea rezultatelor pe site-ul instituţiei si la sediu ora 14:00; 
· 10.11.2026 depunerea contestaţiilor la selecția dosarelor: interval orar 10:00-12:00 la sediul instituției și afișarea rezultatelor la ora 15:00 pe site și la sediu; 
     -    proba practică în data de 12.11.2026 la sediul instituției ora 10:00; 
1. recunoașterea zonelor  folclorice din țară și  a tuturor subzonelor  

                    folclorice din județul Cluj. 

2. recunoașterea instrumentelor muzicale specifice zonelor mari ale țării; 
3. citirea și interpretarea la prima vedere a unei partituri muzicale impuse;
4. să realizeze notația muzicală a unei piese în primă audiție:  

                           -prin  scrierea unei partituri scrise manual  sau prin intermediul unui  

                            software de pe un dispozitiv electronic din  dotarea proprie și să  

                            exemplifice un moment solistic.  
· afişarea rezultatelor de la proba practică: 12.11.2026, ora 15:00 la sediul instituției și pe site;
· depunerea contestaţiilor la proba practică intervalul orar 09-11 în data de  13.11.2026 la sediul instituției;

· soluţionarea contestaţiilor şi afişarea rezultatelor după proba practică în data de  16.11.2026, ora 14:00  la sediul institiuției; 
· proba interviu în data de 18.11.2026, ora 10:00, la sediul instituţiei;  

· afişarea rezultatelor de la proba de interviu: 18.11.2026, ora 15:00 la sediul instituției  și pe site;
· depunerea contestaţiilor la proba interviu la sediul instituției în intervalul orar 09:00-11:00 în data de 19.11.2026 și soluţionarea contestaţiilor;

-    afişarea rezultatelor la contestații după proba interviu: 20.11.2026 ora 12:00 ; 

· afişarea rezultatelor finale: 23.11.2026, ora 12:00 la sediul instituției și pe site.

Informaţii suplimentare:  la sediul instituţiei sau telefon  mobil: 0775509823.
Manager C.C.A.T.C. 

Irimieş Adriana-Emilia

